другите договарящи страни по Конвенцията за общ транзитен режим (4), изменена с Решение No 1/2019 на Съвместния комитет ЕС—ДОТР за общ транзитен режим (5) („Конвенцията“). Когато Регламент (ЕС) No 952/2013 спре да се прилага спрямо и в Обединеното кралство, с изключение на Северна Ирландия, Обединеното кралство следва повече да не фигурира сред държавите членки, включени в тези формуляри. Обединеното кралство обаче беше поканено и депозира своя инструмент за присъединяване към Конвенцията като отделна договаряща страна, считано от края на преходния период. Когато Обединеното кралство се присъедини към Конвенцията, то следва да бъде включено във формулярите за поръчителство наред с другите договарящи страни по Конвенцията. Освен това, вследствие на прилагането на Протокола за Ирландия/Северна Ирландия, за операциите по съюзен транзит Северна Ирландия следва да бъде включена в списъка по начин, който показва, че всяко обезпечение, което е валидно в държавите членки, трябва да бъде валидно и в Северна Ирландия.
 (6)
 Като се има предвид предстоящият край на преходния период, настоящият регламент следва да влезе в сила по спешност. Тъй като преходният период приключва на 31 декември 2020 г., разпоредбите на настоящия регламент, отнасящи се до включването на разходите за въздушен транспорт от Обединеното кралство, с изключение на Северна Ирландия, в митническата стойност и до заличаването на позоваването на Обединеното кралство в частта от формулярите за поръчителство, предназначена за държавите членки, следва да се прилагат от 1 януари 2021 г. Разпоредбите, отнасящи се до включването на позоваванията на Обединеното кралство в списъка на другите договарящи страни по Конвенцията във формулярите за поръчителство, следва да се прилагат от деня на присъединяването на Обединеното кралство към Конвенцията за общ транзитен режим.
 (7)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2015/2447 се изменя, както следва:
 1)
 В приложение 23-01, в таблицата, в последния ред на първата колона („Зона Q“) се добавя следното:
 „, Обединено кралство, с изключение на Северна Ирландия“;
 2)
 В приложение 32-01, част I („Задължение на поръчителя“) точка 1 се изменя, както следва:
 а)
 след думите „Кралство Швеция“ се заличава следният текст:
 „, Обединеното кралство Великобритания и Северна Ирландия“;
 б)
 след текста „Република Турция(56)“ се вмъква следният текст:
 „, Обединеното кралство Великобритания и Северна Ирландия (*)
 (*) По силата на Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, за целите на настоящото обезпечение Северна Ирландия трябва да се счита за част от Европейския съюз. Поради това поръчителят, установен на митническата територия на Европейския съюз, посочва адрес за кореспонденция или определя представител в Северна Ирландия, ако обезпечението може да бъде използвано там. Ако обаче в контекста на общия транзитен режим дадено обезпечение е валидно в Европейския съюз и в Обединеното кралство, само един адрес за кореспонденция или един определен представител в Обединеното кралство може да обхваща всички части на Обединеното кралство, включително Северна Ирландия.“;"
 3)
 В приложение 32-02, част I („Задължение на поръчителя“) точка 1 се изменя, както следва:
 а)
 след